Marc Márquez suma el cinquè triomf seguit després d'una espectacular remuntada a Le Mans\nEl català ha comès una errada a l'inici de la cursa i ha remuntat des de la desena posició fins al lideratge\n2 min. Barcelona 18/05/2014 14:47\n651x366 Marc Márquez, al parc tancat del circuit de Le Mans / MIRCO LAZZARI / GETTY IMAGES Marc Márquez, al parc tancat del circuit de Le Mans / MIRCO LAZZARI / GETTY IMAGES\nMarc Márquez ho ha tornat a fer. El de Cervera ha sumat la cinquena victòria consecutiva i no ha donat cap opció als seus rivals. Al seu costat al podi hi han pujat Valentino Rossi i Álvaro Bautista, i Pol Espargaró ha aconseguit una gran quarta posició.\nAquest cop, a Le Mans, Márquez no ha tingut una cursa plàcida, si més no al principi, ja que ha comés una errada en la sortida i ha hagut de remuntar des de la desena posició. A ell els avançaments li agraden, i aquest diumenge n'ha hagut de fer uns quants: Pedrosa, Bautista, Smith, Lorenzo, Dovizioso, Bradl, Pol Espargaró i Rossi, un darrere de l'altre han anat veient-se superats per un Márquez que no té rival.\nDe fet, l'avançament que l'ha situat primer, el que ha fet sobre Valentino Rossi, ha estat segurament més fàcil del que el de Cervera s'esperava. Quan el català s'hi ha acostat, l'italià ha comès una petita errada i ha obert la porta. I amb Márquez al darrere, obrir la porta significa perdre la posició. Rossi s'ha situat darrere del cerverí, però ha estat incapaç de seguir el seu ritme.\nAl darrere, Pol Espargaró ha rodat en alguns instants en posicions de podi, però ha acabat quart, darrere d'Álvaro Bautista. Dani Pedrosa, amb molèsties a l'avantbraç després de l'operació a què va ser sotmès, ha estat cinquè just per davant de Lorenzo. Finalment, Aleix Espargaró ha acabat novè.\nJack Miller suma a Le Mans el tercer triomf de la temporada de Moto3\nKallio s'imposa a Le Mans i retalla distàncies amb Rabat, que segueix líder de Moto2


Totes – Página 2\n> Archive for Totes (Page 2)\n27 febrero, 2020 15 mayo, 2020\nAquest any, els alumnes del segon cicle d’educació infantil, dintre del projecte Axioma, han començat a utilitzar la robòtica, com a recurs metodològic, per desenvolupar l’estructuració del pensament lògic i computacional. Aquest recurs permet treballar continguts curriculars a partir del … llegir més\n25 febrero, 2020 13 mayo, 2020\nAl «Dijous Llarder», xocolata, xocolata… Al «Dijous Llarder», xocolata menjarem. I això és el que vam fer seguint la cançó i la tradició del nostre col·legi de celebrar el «Dijous Gras» de la manera més dolça possible. Felicitem a Paquita … llegir més\n24 febrero, 2020 15 marzo, 2020\nUn any més, la disbauxa del Carnestoltes va arribar al nostre col·legi. Disfresses de tot tipus i de tots colors van inundar les nostres classes, passadissos i com no, el nostre pati. Amb companyia de la nostra Reina «Carnestoltes» preferida … llegir més\nEns visita Lo Rustifaci Junior\n29 enero, 2020 1 marzo, 2020\nAquest passat dimarts ens va visitar Ràdio Tortosa amb el seu programa «Lo Rustifaci Junior». En la gravació van participar alumnes de la nostra escola que a més són amants de la cuina. Ens van portar plats cuinats per ells … llegir més\nCursa «Mare Molas» 19-20\n23 diciembre, 2019 27 febrero, 2020\nQuin gran matí esportiu i familiar que vam viure el passat diumenge 15 de desembre!! Un total de 144 participants van recórrer els carrers del casc antic de Tortosa seguint les penjades de Sta. Mª Rosa Molas, però gairebé 200 … llegir més


Preguntes freqüents de compra - Celler Can Roda\nPàgina inicial/Preguntes frequents\nEn cas de que el producte arribi en mal estat, si us plau contacta amb nosaltres el més aviat possible a través del nostre telèfon d’atenció al client 679 19 62 72 o bé per correu a info@cellercanroda.cat.\nUn cop fet el pagament, en un màxim de 48 a 72 hores rebràs la teva comanda. El producte s’entregarà a la adreça d’enviament especificada en el moment de la compra. Si vols canviar l’adreça d’enviament posat en contacte amb nosaltres.\nPuc venir a buscar la meva comanda al celler?\nSi vols venir a buscar la teva comanda al celler, estarà disponible passades 24 hores després d’haver fet la compra. S’haurà d’entregar el comprovant de pagament per poder recollir-lo. L’horari d’atenció és de dilluns a divendres de 8.00 a 12.30 i de 14.30 a 18.00. Dissabtes de 8.00 a 12.30. Si no et va bé aquests horari, posat en contacte amb nosaltres.\nFem entregues a Espanya peninsular i Illes Balears.\nQuines son les despeses d’enviament?\n5 EUR per compres inferiors a 60 EUR. Per compres superiors a 60 EUR les despeses d’enviament son gratuïtes.\nCom puc comprar els vostres productes online?\nTria el producte que més t’agradi, afegeix-lo a la cistella de la compra i escull el mètode de pagament que et sigui més còmode. Un cop completada la compra, rebràs un correu de confirmació i t’arribarà la comanda en un termini de 2-3 dies.\nPuc fer la meva comanda per telèfon o WhatsApp?\nCap problema, pots fer-ho posant-te en contacte amb nosaltres al 679 19 62 72.\nPots pagar de forma segura amb qualsevols dels mètodes que oferim. Acceptem transferència bancaria, pagament amb targeta i Paypal.\nPuc personalitzar la meva comanda?\nSí, si vols afegir algun altre producte al lot, posat en contacte amb nosaltres abans de fer la comanda.\nPuc afegir un missatge o dedicatòria?\nEn el procés de compra trobaràs un apartat on escriure el teu missatge i ens encarregarem d’adjuntar la nota dins el paquet.\nFeu factura de la comanda?\nCap problema. Posa’t en contacte amb nosaltres i et farem la factura.\nContacta amb nosaltres per qualsevol dubte abans de fer la teva compra per telèfon o WhatsApp al 679196272 i per correu a info@cellercanroda.cat.


Plany per Xue Sandra - Diario de Mallorca\nPlany per Xue Sandra\nmiquel àngel lladó ribas 10.08.2016 | 01:08\nMalauradament no ha pogut ser. Després d'un mes llarg d'agonia, Xue Sandra ha passat a engrossir la terrible llista de dones assassinades pels seus marits o parelles sentimentals i eleva a quatre les víctimes de la violència masclista a la nostra Comunitat Autònoma en el que duim d'any. Ho heu sentit bé: he dit "violència masclista", malgrat hi hagi encara qui, en un exercici d'irresponsabilitat i cinisme sense precedents, afirmi que no cal encabir aquesta agressió dins els paràmetres del masclisme i asseguri que allò que va moure el company de Xue a calar-li foc amb traïdoria i premeditació va ser la gelosia i el sentiment de frustració en veure que ella ja no desitjava romandre més al seu costat.\nPer ventura no hi serà de més recordar als que pensen així una de les al meu parer més encertades definicions de violència masclista. És de l'escriptor i periodista Carlos Carnicero, i diu així: "La violencia contra las mujeres es un crimen contra la humanidad, el último reducto de resistencia del hombre ante lo que ha considerado tradicionalmente como un objeto de su propiedad". Conté, efectivament, els elements distintius d'aquest tipus de violència i remarca que es tracta d'un reducte o búnquer malvat on molts homes s'atrinxeren per defensar uns privilegis estantissos i caducs, però disposats a matar si cal per allò que consideren una mera pertinença sotmesa al seu capritx i antull.\nXue Sandra tenia només 32 anys i ha tengut una de les morts més esgarrifoses que hom pugui imaginar. Tot i així i en un darrer gest d'extrema voluntat, amor i coratge aconseguí salvar el seu fill de les flames i per tant d'una mort segura. La vida contra la mort; l'amor contra la bogeria. Aquest és l'exemple que ens ha llegat Xue; un testimoni que tanmateix no ens pot fer oblidar que a dia d'avui són moltes les dones que viuen sotmeses i atemorides davant la possibilitat d'una agressió definitiva, amb tot el calvari i patiment que aquesta situació comporta. El seu assassí, Carlos Peña, serà jutjat pel seu crim i condemnat a una pena que segurament acceptarà per tal d'obtenir uns com a mínim qüestionables beneficis penitenciaris. Qui sap si amb el temps es rehabilitarà i tornarà a passejar per Alcúdia com si res no hagués passat. Xue Sandra, en canvi, no podrà tornar a veure el seu fill ni a gaudir de cap de les coses bones que la vida potser li deparava. Entre una situació i l'altra hi ha un vertiginós abisme l'alçada del qual té un nom: es diu masclisme i any rere any mata milers de dones a tot el planeta, sense que aquest fet alarmi a bastament els poders públics o inquieti els botxins que s'emparen en el menyspreu i la desigualtat més vergonyoses.\nFa alguns anys vaig escriure un poemari titulat "Reivindicació de Jane", en què tractava de posar-me en la pell d'una dona maltractada des del punt de vista del sentiment i l'angoixa produïdes pel vil i cruel assetjament de la seva parella. A ell pertanyen aquests versos, que tracten de respondre a les múltiples preguntes que es fan les dones que pateixen un autèntic infern en vida i que em permet de reproduir com a colofó a aquesta reflexió al voltant de la dissort de Xue Sandra, la darrera víctima de la desraó i la barbàrie masclista a Mallorca:\nQuan s'acabarà, aquest malson?\nQuin serà el dia en què m'aixecaré lliure,\nallunyada d'aquest pes obsedit\nque suport, oh paradoxa,\npel simple fet d'estimar?\nQui em curarà les nafres, la por de viure,\naquest navegar meu a la deriva\nsense albirar port ni far,\nque amenacen d'estellar\nel meu buc fràgil i cansat,\nel meu vogar extenuant\nsola, a mercè de la galerna?\n* President de Homes per la Igualtat Mallorca


La Sala Beckett començarà les obres de reforma de la seu del Poblenou a finals d’octubre | betevé Web\nDe moment és només una maqueta, però el desembre de 2015 serà una realitat. La Sala Beckett i l'Ajuntament han signat un conveni de col·laboració per engegar, aquest octubre, les obres de remodelació de la nova seu, que s'ubicarà a l'edifici de l'antiga Cooperativa Pau i Justícia del Poblenou, al carrer de Pere IV.\nTONI CASARES, director de la Sala Beckett:\n"En el voltant d'unes mateixes parets es barregin els espectadors que venen a veure teatre, els alumnes o estudiants que venen a formar-se com a autors, els autors amb una trajectòria més consolidada. Aquesta barreja permanent de formació, l'experimentació artística i la creació i la producció de teatre, sigui un fet real"\nOn ara hi ha una piscina abandonada, hi haurà la sala principal amb capacitat per a 250 persones. A més, dividit en tres plantes, hi haurà una altra sala, un local d'assaig, un bar restaurant, oficines i diversos espais de formació i creació. La Beckett es suma així a la desena de fàbriques de creació de Barcelona i busca convertir-se en un referent internacional. Una altra de les característiques més importants de la nova seu és la intenció de mantenir l'essència de l'edifici.\n"No espantem als fantasmes que hi ha en aquesta casa, que els fantasmes s'hi quedin i que ens ajudin a donar caliu al que, d'aquí a uns anys serà un espai de creació teatral. La creació teatral quan es fa en llocs que tenen ànima, que tenen fantasmes, que estan viscuts, té molt de guanyat"\nDe moment, i fins que s'acabin les obres, el teatre mantindrà l'activitat a l'edifici de Gràcia, al carrer de Ca l'Alegre de Dalt. El cost total dels treballs és més de tres milions d'euros.\ndimarts 14 d'octubre, 2014 , 14.59\nLa Fundació Sala Beckett i l'ICUB han signat un conveni de col·laboració per engegar de forma imminent les obres de remodelació de la nova seu del teatre, que s'ubicarà a l'edifici de l'antiga Cooperativa Pau i Justícia, al Poblenou. L'equipament mantindrà l'exhibició dels seus espectacles a Gràcia mentre durin els treballs de reforma, que s'allargaran fins al desembre de 2015. El cost total del projecte és de més de tres milions d'euros.\nLa Sala Beckett veu més a prop l'estrena de la futura seu situada al carrer de Pere IV cantonada amb Batista, al bell mig del Poblenou. Finalment s'ha signat un acord de col·laboració entre l'ICUB i la Sala Beckett en què l'Ajuntament aporta dos milions d'euros per engegar els treballs de reforma que engloba una rehabilitació estructural de tot l'edifici. "Estem pletòrics", ha dit el director de la Sala Beckett, Toni Casares, durant la presentació del projecte final. El responsable del teatre també ha reivindicat la rehabilitació d'una construcció ja existent en lloc d'aixecar-ne una de nova. "Ens agraden els espais que tenen història [...]. No espantem els fantasmes que hi ha en aquesta casa, que els fantasmes s'hi quedin i que ens ajudin a donar caliu", ha dit Casares.\nDurant un any les oficines del teatre ja han estat ubicades aquí i també s'hi ha fet l'obrador d'estiu perquè l'equip es familiaritzés amb l'edifici. Amb l'inici imminent de les obres, previstes per a finals d'octubre, tot torna ara a la seu del carrer de Ca l'Alegre de Dalt, a Gràcia Nova.\nSala on s'ubicarà l'Obrador\nLa nova seu tindrà un aspecte més de nau industrial que no pas de teatre. L'edifici data de 1924, té una superfície de 2.600 m2 i va acollir durant anys la cooperativa de consum Pau i Justícia. La nova Sala Beckett estarà distribuïda en tres plantes. A la planta baixa hi haurà un vestíbul que conduirà fins a la sala principal del teatre, amb una capacitat per a 250 persones. Hi haurà restaurant i bar, les oficines de l'administració, àrea de camerinos, espai de descàrrega i l'estació transformadora. A la primera planta s'hi ubicarà el vestíbul central, la sala Obrador (amb 100 localitats), les oficines de producció, aules d'assaig i oficines de reunions. L'últim pis -un antic altell-, acollirà l'aula taller i la sala de màquines.\nLa remodelació mantindrà al màxim els antics elements arquitèctonics de la cooperativa. Es mantindran les cornises de guix, els paviments hidràulics, una escala de fusta i també les portes i les finestres. L'edifici encara conserva una piscina, de l'època en què la finca va acollir un gimnàs, i que amb les obres anirà a terra.\nPiscina abandonada a l'interior de l'edifici\nEl projecte inicial de la Beckett es va presentar fa dos anys amb un pressupost que rondava els vuit milions d'euros. La proposta final tindrà un cost aproximat de tres milions d'euros (dos milions els aporta l'ICUB i un milió d'euros que aporta el consorci per a la rehabilitació de teatres). D'entre tot el que s'havia previst, finalment ha caigut del pressupost construir un edifici residència per a les companyies convidades.\nFins que no s'hagi acabat l'obra l'exhibició teatral seguirà a l'antiga seu de Gràcia. El teatre ha arribat a un acord amb Núñez i Navarro, propietària de l'edifici, per allargar el contracte fins que la finca del Poblenou estigui a punt per engegar la mudança. Es preveu que les obres s'acabin a finals de 2015, però no està clar si l'activitat del teatre es traslladarà ja aleshores o bé s'aprofitarà marxar al Poblenou coincidint amb l'estrena de la temporada següent, el de setembre de 2016.


Promoció de un 30% de dte. a Platea Central. Promoció limitada en temps i en quota\n2 de juliol a 21 d'agost del 2022\nDissabtes 22:00 h. Diumenges: 21:30 hores\nInformació ampliada: Corta el cable rojo\nDESCÀRREGUES Corta el cable rojo:\nSINOPSI Corta el cable rojo:\nAmb 11 temporades d’èxit continuat, i sumant, al carrer Gran Via de Madrid, Corta el Cable Rojo és l’espectacle més longeu i més ben assentat de la milla d’or del teatre al país. Han estat el seu audaç i inexistent llibret, el plantejament original, la novetat constant i el humor inevitable dels factors que han fet que el públic esclati del riure i segueixi apostant per aquesta obra d’improvisació sense igual.\nAra, la comèdia més hilarant dels darrers anys arriba al Teatre Apolo de Barcelona.\nAquest mític escenari català acull tres còmics genials, Rubén Tejerina, Mai Boncompte i Manu Pradas, que actuen acompanyats de música en directe i agosarades projeccions, així com de la complicitat i les riallades que provenen del pati de butaques.\nLes propostes inesperades del públic donen lloc a personatges desbocats, situacions insospitades, reptes impossibles, balls sorprenents, cançons tronchantes… Tot s’alinea per oferir vuit números diferents, cadascú més arriscat i ocorrent, que conformen l’espectacle d’humor que està revolucionant la cartellera.\nNomés cal esperar la sortida del públic per veure en els seus somriures les conseqüències d’haver assistit al teatre d’improvisació més divertit. El boca a boca, les impressionants valoracions a les webs d’entrades i el cartell de localitats esgotades cada setmana són l’altre reflex de l’èxit de Corta el Cable Rojo.


El cartipàs de l'Amable: Rebutgen una moció d’ERC gràcies al vot de qualitat de l’alcalde\nPublicat per Amable Pallisé a les 20:23\njo alucino, que dimonis hi teniu en contra d aquest poligon?que porta be al poble?al final em creure que sou els d iniciativa els que no voleu que avanci.\nEscolta Paco t'ho t'has llegit l'escrit, perquè saps llegir no?, on posar que la gent està en contra del Polígon, explique-m'ho. Ara si que veig que els teus comentaris solament obeieixen a la mala llet que porteu i que només voleu tirar merda damunt la gent. No penso contestar, ni llegir cap comentari més teu, m'indigno. Però si que et demano que em diguis on collons posa que s'està en contra del polígon?.\nVes a l'oculistes i pose't un sonotone. Perquè tu vas als Plens o te'ls expliquen.\nno aqui no hi fica res en contra , vaig a tots els plens pero per que medi ambient ho ha parat? es per aixo que em queixo.\nMedi Ambient ho ha parat el que?, Que t'ho expliquin tot. I no acusis a ningú més sense tenir fonaments, que ja està bé.\nSi tothom fes com tu, fer afirmacions tant alegrement, quedaries esgarrifat. Però per sort encara hi ha seny. Espero i desitjo que duri (el seny) evidentment.\nno se que dius l oposicio es especialista en mentir "sense tenir fonaments"que si l alcaldi li ha partit la cella a un xaval, que si no se que etc etc...\nNoi ara si que veig que realment esta "malalt" pero MOLT!\nLo teu es de psicoanalista.\nPaco atreveix-te a dir davant el xaval i tot el jovent i adults que erem allí que no li va partir la cella, sigués valent.\nHo també ets un dels testimonis falços.\nM'imdigno que pugueu defensar un fet d'agressió. Llàstima que no hi hagués una càmera igual que al metro de Barcelona.\nno soc cap testimoni fals, si jo et dic que fermi es gastava els diners del poble em diras que no, que ets un testimoni o un beneficiat.\na mes ves quina casualitat que els amics d aquest xaval tots fills d amics de fermin i el noi portava una turca que no podia amb ell.\nTu sempre evadint les respostes. Com és que a hores d'ara encara no ho heu pogut desmostrar? Mentiders.\nEt torno a repetir TESTIMONIS FALÇOS.\ntu com has pogut demostrar que li va pegar testimonis FALÇOS\nJo encara no manipulo el que els ulls dels meus fills veuent.\nFaltaria més. Sigui qui sigui qui estés fent en aquell moment aquest acte. I t'agradi o no en aquell moment aquesta agressió la va fer el nostre més alt representant del municipi.\nsegu que ets la dunia i jordi et deu semblar molt alt\nCom t'atreveixes a posar noms, no senyor, perquè sapigués no ho soc aquesta senyora. I per cert no per cert més alt és té més seny. Aquí s'ha demostrat el contrari.\nDisculpa Dúnia si s'han interpretat que erets tu. Aquí es veu el seu taranna.\nI com es que vosaltres encara no heu pogut demostrar les "falses oposicions" de l'ajuntament?\ni per cert, com tot el q passa en aquest poble, sempre hi haura uns ulls que ho veuran blanc i uns altres que ho veuran negre.\nTranquil home tranquil, que a la llarga tot surt a la llum. Ja en tornarem a parlar, deixa passar el temps.\nJo ho puc veure blanc o negre, però quan veig coses tant evidents ser trobar el gris.\nuii, que inteligent....!!! Trobes el gris /pero segur que condicionat o amic del negre o del blanc.\nA tu potser el criteri té l'han distorsionat o anul·lat. A mi afortunadament mai m'han coaccionat i quan trobo el gris, el gris és meu.\nAixo es el que et penses. I tranquil que no tu discutire mes, ets el crack del gris.\nNo si discutir no discutirem, però també m'agrada el verd, el groc, el lila, el roig, el blau...... intentar barrejar-ho és una pasada.\nq sapigueu que l'ATC mos el fotran al polígono del molló.pq ja va dir lo nostre senyor, excel·lenticim, gran i alt alcalde q aprovar una mocio per no posa'l a tivissa no vol dir q no mos el posin a dos metros. i us vull recordar q al polígon del molló (gracies a la gent de ciu)es poden posar indústries de tots tipus!!!aixó vol dir cementeris nuclears i fato d'este.\nSi es clar, com quan un va "col·locat". Tot es bonic....


Laboratoris | La Salle Reus\nInici › Serveis › Laboratoris\nEls laboratoris són una eina per a poder dur a terme les pràctiques i així poder completar les assignatures relacionades amb les ciències experimentals. Es disposa de tres laboratoris segons la matèries específiques:\nEn el laboratori de química s’imparteixen classes de matèries d’ESO (Ciències de la Naturalesa, Física i Química) i de la matèria de química de batxillerat, i es realitzen les pràctiques de laboratori necessàries per a la preparació de les Proves d’Accés a la Universitat.\nLaboratori de química – 1\nLaboratori de química – 2\nLaboratori de química – 3\nLaboratori de química – 4\nAl Laboratori de biologia es realitzen experiments per tal de complementar l’assignatura de Ciències de la Naturalesa d’ESO, així com també les pràctiques necessàries per a la preparació de les Proves d’Accés a la Universitat de les matèries de biologia i ciències de la terra i el medi ambient de batxillerat.\nA més a més, s’imparteixen les matèries optatives “Experiments amb elements senzills” (3r d’ESO) i “Observació del món que ens envolta: de la lupa al microscopi” (2n d’ESO).\nLaboratori de biologia – 1\nLaboratori de biologia – 2\nLaboratori de biologia – 3\nLaboratori de biologia – 4\nEs realitzen alguns dels experiments necessaris per a les matèries relacionades amb la física.


Exàmens de Cambridge English School - British School\nInici > Exàmens de Cambridge\nNecessites millorar el teu nivell d'anglès per obtenir les titulacions oficials d'anglès? Vols aprovar els exàmens ESOL de la Universitat de Cambridge? A British School Tarragona coneixem i apliquem les millors metodologies perquè els nostres alumnes aconsegueixin el millor nivell d'anglès per passar els exàmens de Cambridge.\nEls exàmens ESOL de la Universitat de Cambridge són essencials per obtenir titulacions universitàries i per aconseguir entrar a moltes empreses que els requereixen. A més, et faran millorar el teu nivell d'anglès perquè puguis comunicar-te i moure't amb fluïdesa en qualsevol entorn i tipus de conversa.\nConsulti les dates dels exàmens\nNecessari per acabar la carrera a la Universitat Rovira i Virgili de Tarragona\nCambridge English: Preliminary certifica que pot utilizar l'anglès per comunicar-se amb natius de manera quotidiana\nL'examen l'ajudarà a millorar les seves habilitats lingüístiques perquè pugui:\nFer front a situacions quotidianes.\nLlegir llibres de text o articles periodístics senzills.\nEscriure cartes sobre temes comuns.\nPrendre notes en una reunió.\nA quin nivell correspon Cambridge English: Preliminary?\nCambridge English: Preliminary equival al nivell B1 del Marc Comú Europeu de Referència per les llengües (MCER). Si aconsegueix aquest nivell, serà capaç de:\nComprendre els punts principals d'instruccions o advertiments públics senzills.\nFer front a la major part de situacions que es plantegen al viatjar com a turista en un país de parla anglesa.\nFormular preguntes senzilles i participar en converses sobre fets concrets en un entorn laboral.\nRedactar cartes i missatges de correu electrònic o prendre notes sobre assumptes comuns.\nRequerit per: La ciutadania en el Regne Unit.\nPer descarregar un fulletó amb informació sobre el PET, faci clic aquí\nSi vols treure't el PET, posa't en contacte amb nosaltres.\nCambridge English: First, també conegut com First Certificate in English (FCE), és un títol de nivell intermedi alt. Demostra que pot utilitzar l'anglès quotidià tant escrit com parlat amb finalitats laborals o educatives.\nL'examen utilitza situacions de la vida real dissenyades especialment per ajudar-lo a:\nComunicar-se de manera més eficaç.\nAprendre les destreses lingüístiques que necessita per seguir avançant cap a l'èxit.\nA quin nivell correspon Cambridge English: First?\nCambridge English: First es situa en el nivell B2 del Marc Europeu de Referència per les llengües (MCER). Si arriba a aquest nivell, serà capaç de:\nMantenir una conversa sobre temes bastant diversos, expressar opinions i realitzar argumentacions.\nRedactar textos clars i detallats que expressen les seves opinions i que expliquin les avantatges i les desavantatges dels diferents punts de vista.\nRequerit per: Es requereix per l'entrada a moltes empreses i universitats.\nPer descarregar un fulletó amb més informació del First Certificate clic aquí.\nSi vols treure't el First Certificate, posa't en contacte amb nosaltres.\nLa demanda d'habilitats lingüístiques de nivell avançat en anglès està creixent en tot el món. El fet d'aprovar Cambridge English: Advanced (CAE), demostra que\nL'estudiant posseeix la competència lingüística necessària per dur a terme investigacions complexes, comunicar-se de manera eficaç en l'àmbit professional i destacar entre la multitud.\nEs posseeixen les destreses en anglès que les institucions educatives i les empreses busquen per a situacions educatives i laborals exigents.\nRequerit per: Requerit per l'entrada a moltes empreses.\nMés de 4000 institucions educatives, empreses i departaments governamentals de tot el món accepten Cambridge English: Advanced (CAE) com a prova d'un nivell avançat.\nPer descarregar un fulletó amb més informació clic aquí\nSi estàs interessat en treure't l'Advanced, posa't en contacte amb nosaltres.\nCambridge English: Proficiency és l'examen de Cambridge més avançat. Demostra que es posseeix un domini excepcional de l'anglès. Utilitzi'l per demostrar que pot:\nEstudiar o treballar al més alt nivell en la seva vida acadèmica i professional.\nComunicar-se amb la fluïdesa i sofisticació pròpies d'un parlant gairebé natiu.\nA quin nivell correspon Cambridge English: Proficiency?\nCambridge English: Proficiency es situa en el nivell C2 del Marc Comú Europeu de Referència per les llengües (MCER). Si aconsegueix aquest nivell, serà capaç:\nEstudiar continguts exigents al més alt nivell, com programes de postgrau i doctorat.\nNegociar i convèncer de manera eficaç a alts càrrecs directius en escenaris de negocis internacionals.\nParlar sobre qüestions complexes o delicades.\nEscriure amb seguretat sobre qualsevol tema.\nPer descarregar un fulletó amb informació del Proficiency clic aquí\nSi estàs interessat a treure't el Proficiency, posa't en contacte amb nosaltres.\nExam MCERL Què puc entendre? Què puc fer?\n(No exam) A1 Reconec paraules i expressions molt bàsiques que s'utilitzen habitualment, relatives a mi mateix, a la meva família i al meu entorn immediat quan es parla a poc a poc i amb claredat. Utilitzo expressions i oracions senzilles per descriure el lloc on visc i les persones que conec.\nPre-intermediate A2 Entenc frases i el vocabulari més habitual sobre temes d'interés personal (información personal i familiar molt básica, compres, lloc de residencia, treball). Sóc capça de captar la idea principal d'avisos i missatges breus, clars i senzills. Utilitzo un seguit d'expressions i frases per descriure amb termes senzills a la meva familia i altres persones, les meves condicions de vida, el meu origen educatiu i el meu ttreball actual o l'últim que vaig tenir.\nPET (Preliminary English Test) B1 Comprenc les idees principals quan el discurs és clar i normal i es tracten assumptes quotidians que tenen lloc en el treball, en l'escola, durant el temps d'oci, etc. Sé desenvolupar-me en gairebé totes les situacions que se'm presenten quan viatjo on es parla aquesta llengua.\nFCE (First Certificate in English) B2 Comprenc discursos i conferències extensos i fins i tot segueixo línies argumentals complexes sempre que el tema sigui relativament conegut. Comprenc gairebé totes les notícies de la televisió i els programes sobre temes actuals. Puc participar en una conversa amb certa fluïdesa i espontaneïtat, el que possibilita la comunicación normal amb els parlants natius. Puc prendre part activa en debats desenvolupats en situacions quotidianes explicant i defensant els meus punts de vista.\nCAE (Certificate of Advanced English) C1 Comprenc discursos extensos, fins i tot quan están estructurats amb poca claredat i quan les relacions están solsament implícites i no es senyalen explícitament. M'expreso amb fluïdesa i espontaneïtat sense tenir que buscar de forma molt evident les expressions apropiades. Utilitzo el llenguatge amb flexibilitat i eficacia per finalitats socials i professionals.\nCPE (Certificate of Proficiency in English) C2 No tinc cap dificultat per comprendre qualsevol tipus de llengua parlada, tant en converses en viu com en discursos retransmesos. Pren part sense esforç de qualsevol conversa o debat i coneix bé modismes, frases fetes i expressions col·loquials. M'expresso amb fluïdesa i transmeto matisos subtils de sentit amb precisió.\n MCERL: Marc Comú Europeu de referència per les llengües


Moncofa es mostra a Fitur baix l'opinió dels seus estiuejants: Un gran balneari d'aigües marines | Castellón Información\nLa localitat ofereix les seves platjes, guardonades amb banderes blaves, ademés de les seues festes patronals i la seva història\nEls estiuejants de la localitat castellonenca de Moncofa cataloguen el municipi com “un gran balneari d’aigües marines”, per les aigües riques en iode, que donen un caràcter singular d’aigües recomanades per a la cura de la pell. Moncofa és un d’aqueixos pobles pels quals pots passejar durant dies sense deixar de descobrir racons especials. Sol, llum, mar, horta, història, música, art i tradicions. En les quatre platges, platja Masbó, Grau, Pedra Roja i l’Estanyol, oneja la bandera blava, un distintiu de qualitat, signe que s’ofereixen unes instal·lacions i serveis immillorables als estiuejants.\nSi estàs pensant a visitar Moncofa, hi ha algunes coses que has de saber per a aprofitar el viatge o l’estada. Però atenció, que tindràs la temptació de convertir-te en estiuejant habitual. Moncofa no sols ofereix sis quilòmetres de litoral amb belles platges, sinó també bons monuments arquitectònics, com l’ermita i església de Santa Maria Magdalena, la torre guaita de Beniesma o la font de l’església, construïda en 1925 en estil modernista.\nLes festes patronals en honor de Santa Maria Magdalena se celebren del 21 al 30 de juliol. Amb una àmplia programació d’actes taurins, revetles i focs artificials, arriba la celebració més esperada de l’any: el Desembarcament de Santa Maria Magdalena per mar, festa d’interés turístic que congrega més de 10.000 persones.\n‘Moncofa Mar d’Activitats’ t’ofereix activitats esportives, culturals i festives durant tots els dies de l’estiu amb una programació ideal per a gaudir amb la família o amics.\nGaudir de platges tranquil·les d’aigües cristal·lines, una gastronomia mediterrània diversa i passejar pel passeig marítim, fan únic el municipi de Moncofa, on la calma és acompanyada pel so de la mar i la diversió.\natributs1 Fitur330 Moncofa667 Oferta161 platjes6 turistica89


Prometeu - Sala Beckett\nDissabte, 16:30h i 18h\nDiumenge, 12:30h i 17h\nDissabte 26/12 (Sant Esteve) no hi ha funció\nA petició de la companyia, aquest és un espectacle exclusivament dirigit a infants de 6 a 11 anys, sense presència d’adults. Els adults hauran d’esperar fora de la sala i deixar sols els infants perquè gaudeixin de l’espectacle amb autonomia.\nEs facilita a les famílies assistents un dossier pedagògic sobre l’espectacle: descarrega’l aquí.\nEl primer volum de la sèrie està dedicat a la figura de Prometeu.\nDiu el mite que Prometeu és castigat per Zeus per haver lliurat el foc als homes, alliberant-los així de la seva condició animal. Així, una àliga devorarà eternament el fetge de Prometeu per haver desobeït el cap de l’Olimp. Encara que també podríem dir que una àliga devorarà eternament el fetge de Prometeu per haver donat una oportunitat a la raça humana a través d’un acte de solidaritat. És Prometeu un sabotejador que mereix el seu càstig o algú que es posa en perill en primera persona per rebel·lar-se contra poders despòtics? Ho fa de manera sincera i raonada o simplement per rebequeria i donar-se importància? Els mites grecs, com tots els mites, hi són perquè a través d’ells puguem interrogar-nos sobre la naturalesa humana, no per força per trobar respostes unívoques.\nFotografia: Agrupación Señor Serrano i Leafhopper Project\nAssessoria de moviment: Núria Guiu Sagarra\nUna producció d’Agrupación Señor Serrano amb el suport de la Sala Beckett i del Departament de Cultura de la Generalitat\nAquest Nadal regala Beckett!\nde La Calòrica a partir de l'obra d'Aristòfanes\nDel 01/12/2020 al 10/01/2021\n‘7 minuts de Bon Nadal’ amb Marc Angelet, Beatriz Bonet i Quim Palmada\nInstants dramàtics a la Beckett


Blog de la Fundació Santa Teresa del Vendrell i Calafell: de febrer 2019\nSortida als Tres Tombs de Vilanova i la Geltrú\nUn grup del STO de la Fundació Santa Teresa del Vendrell vam anar a la festa dels Tres Tombs de Vilanova i la Geltrú.\nVam veure tota mena de cavalls i carruatges que portàven tota mena d'animals i càrregues, com gallines i palla per exemple.\nEl que més ens va agradar van ser els cavalls i els carros, i també l'esmorzar i dinar que ens vam endur. També volem comentar que ens trobat amb les persones del taller de Calafell i hem dinat tots junts.\nEl que menys ens va agradar va ser esperar a que passessin tots els carros i cavalls i haver de buscar lavabos públics, que gairebé no n'hi ha.\nAra us deixeim un parell de fotos de la sortida. Esperem que us agradin!\nPublicat per Fundació Santa Teresa del Vendrell a 15:51 Cap comentari:


Dj, 01/08/2013 - 08:25\nFont: Diari de Girona - Jordi Nierga\nDj, 01/08/2013 - 08:14\nFont: El Punt - Jordi Nadal\nL'entitat qüestiona els barems, se sent traïda i diu que això podria obligar a tancar serveis socials\nDm, 30/07/2013 - 13:27\nCONCURS DE ZONA BLAVA DE L'AJUNTAMENT DE GIRONA\nUn cop obertes les pliques de la zona blava de Girona, a primer cop d’ull, s’observa que la part econòmica prima absolutament. La pitjor puntuació en criteris tècnics, ambientals, informàtics,... és la que té la possibilitat d’ésser la guanyadora i com és lògic, es descarta la que s’ha passat llargament en l’oferta econòmica i per tant queda desqualificada.\nTanmateix, la prima de proximitat i social que sempre havia tingut la ciutat de Girona, desapareix a favor d’un dels grans.\nDm, 30/07/2013 - 08:58\nVII CONVOCATÒRIA DE BEQUES A LA FORMACIÓ SUPERIOR DE PERSONES AMB DISCAPACITAT DE LA FUNDACIÓ PREVENT\nLa Fundació Privada Prevent, obre convocatòria per l’adjudicació d’ajudes a estudiants universitaris i de cicles de grau superior amb discapacitat.\nPoden beneficiar-se de les beques els estudiants amb un grau de discapacitat igual o superior al 33%.


Màster Universitari en Estratègia i Creativitat Publicitàries - Pràctiques | Blanquerna\nLes pràctiques externes en empreses o institucions són un element important del nostre procés de formació. Suposen un contacte directe de l'estudiant amb l'àmbit professional on aplicar els coneixements que va adquirint a la universitat. Han de facilitar a l'alumne una visió global de la Comunicació i de les dinàmiques de funcionament del mitjà, empresa o institució on es trobi en període de pràctiques. Alhora, també li serveixen per començar a confeccionar una xarxa de contactes professionals que en el futur li puguin ajudar a introduir-se en l'àmbit laboral. La Facultat té conveni amb més de 500 empreses on els alumnes poden preparar-se per enfrontar-se al món laboral.\nPodeu consultar els continguts del mòdul de pràctiques.\nL'assignatura pretén acostar l'estudiant, de forma absolutament pràctica, a les principals rutines professionals de l'especialitat de cada màster universitari en un entorn professional real, per tal que es puguin aplicar les competències adquirides durant el màster. En les pràctiques, l'estudiant ha de demostrar que sap integrar-se en un equip de treball professional, on completarà la seva formació alhora que posarà les seves capacitats al servei de l'empresa o institució que l'acull.\nLes pràctiques estan tutoritzades individualment per professors del màster i avaluades conjuntament amb els informes dels respectius tutors a les empreses.\nHi ha dos tipus de pràctiques externes: les curriculars i les extracurriculars.\nLes curriculars són aquelles que formen part del nostre pla d'estudis. El coordinador del màster designa un professor de la facultat que farà el seguiment de l'estudiant. A l'empresa els alumnes disposaran també d'un tutor designat pel centre que supervisarà el seu aprenentatge.\nLes pràctiques extracurriculars són totes les altres que pugui fer l'estudiant de forma voluntària i que no formaran part del pla d'estudis, tot i que també tenen una finalitat exclussivament formativa i lectiva i que, per tant, han de constar al Suplement Europeu del títol (SET). En tots els casos, les pràctiques han de ser compatibles amb l'horari lectiu de l'estudiant. Les pràctiques poden ser remunerades o no, segons l'empresa o institució.\nLa normativa acadèmica de la Facultat regula en el seu punt 17 les pràctiques curriculars i extracurriculars.\nEmpreses de pràctiques específiques del màster\nBassat Ogilvy & Mather, S.A.\nBBDO España, SA\nBUM Blasi Urgell i Morales, SL\nCarrots Comunicación, S.L.\nCP Proximity Barcelona, S.A.\nDDB Barcelona, S.A.\nDEC BBDO (BBDO España, SA)\nMcCann Erickson, SA\nQuin Team, S.A.\nShackleton Barcelona, S.L.\nUniversal McCann, SA\nVinizius Young & Rubicam, SL\nDocuments per a l'estudiant\nEl tutor de pràctiques dels alumnes a la facultat els facilitarà els criteris a seguir per superar l'assignatura de pràctiques i els paràmetres per elaborar la memòria de pràctiques. Aquí trobareu la guia per fer la memòria.\nCom sol·licitar un estudiant en pràctiques?\nCal omplir aquest formulari i enviar-lo a:\nGestió Pràctiques Comunicació Blanquerna Fcc_cdprac@blanquerna.edu


Ajuntament de la Garriga/Torna la Cursa de l'1 de maig de Les Tortugues\nTorna la Cursa de l'1 de maig de Les Tortugues\nÚltima revisió 26-04-2022 13:43\nLa 26a edició de la cursa tindrà un circuit inclusiu per a participants amb mobilitat reduïda.\nEl Club Atlètic Les Tortugues organitza de nou la Cursa popular de l'1 de maig, que recorre els carrers de la Garriga i el bosc de Malhivern.\nCom sempre, la cursa de fons tindrà els recorreguts de 7 i 14 km, que tindran com a punt de sortida i arribada la pista d'atletisme de Can Terrers.\nEl recorregut serguirà per l'avinguda de les autocaravanes cap a la carretera N152z, els carrers Banys, Rosselló, Sancho Marraco, Vinyals, Banys, Centre, Plaça de l’Església, Passeig del Dr. Vich, Nostra senyora de la Salut i Passeig, fins al carrer del Bosc, on s’endinsaran pel Malhivern. Després de sortir del bosc, les persones participants es dirigiran a l’arribada per la plaça Narcisa Freixa, l'antiga N152z (pel carril bici) i el carrer Barcelona per entrar a la pista pel carrer F.\nLes inscripcions per a les curses de 7 i 14 km es poden fer através de la plataforma Championchip.\nEnguany, la cursa vol ser més inclusiva, així que s'ha afegit una cursa de 5 km per a participants amb mobilitat reduïda, que transcorre només per pista asfaltada. A més, s'adaptaran els circuïts si hi ha corredors que ho necessitin.\nTambé se celebrarà la cursa infantil, que tindrà lloc a la pista d'atletisme i començarà a les 8.45 hores, amb sortides esglaonades per les diverses distàncies segons la categoria. La inscripció per a la cursa infantil es fa el mateix dia de la prova.\nLa resta de curses, sortiran a les 10 hores.\nAfectació a l'aparcament d'autocaravanes\nCom que la sortida i l’arribada de la cursa es faran a la pista d’atletisme, caldrà deixar lliure l’aparcament d'autocaravanes des del dissabte a les 22 h i fins a l'acabament de la prova.\nWeb de Les Tortugues\nXXVI Cursa de fons de les Tortugues de la Garriga i X Cursa infantil


Fotos antigues de Sueca: de novembre 2012\nAra fa un grapat d'anys, allà per la segona mitat dels anys 60, el consistori municipal va vore que feia falta aigua per a tota la gent que anava a estiuejar al Perelló, al Socarrat, al Pouet, a Sos, a Calderer, a Fernandet, a la Loteria, a les Palmeres, a Motilla, als Marenys... Així que van decidir traure aigua d'un pou que es troba a la Muntanyeta del Sants. Per a que l'aigua arribara a la platja construïren un diposit d'uns 32 metres d'altura i que cabien quasi 700.000 litres d'aigua, pujaven l'aigua dins del diposit i la feien caure (recordeu aquella enorme canonada que travessava la muntanyeta?)\nEn 1998 el diposit era inservible ja que per fer arribar l'aigua a la zona marítima es feien servir altres tecnologies més sofisticades i es va decidir llevar-lo, això va costar 10.000.000 de pessetes. Aquell diposit també va servir per a col·locar una antena des de la que es transmetia la senyal de la primera televisió de Sueca per 1986.\nEn este post vorem algunes instantànies de la muntanyeta abans, durant i després del diposit.\nPlànols del diposit, realitzats en 1998 per fer el desmuntatge.\nPublicat per fotosueca a dimecres, de novembre 28, 2012 6 comentaris:\nEtiquetes de comentaris: 1998, diposit, ermita, muntanyeta, sants\nAra fa un grapat d'anys, més concretament en 1982 dos joves prometedors artistes de Sueca pintaren 2 murals. Un a una pared del Mercat i altre a la placeta fonda. Eixos artistes es feien dir Equip Bon Dia i eren Manuel Baixauli, que cursava primer de Belles Arts i Joan Aliaga que encara estava a l'institut. Enguany el mural del Mercat l'han refet amb els alumnes de l'Escola d'Art Escultor Beltran, ja que tenia moltes pintades damunt i estava mutilat.\nHui repassarem alguns dels murals que es poden vore pels nostres carrers.\nMural del Mercat de 1982\nRefet per l'E.A.E.B. en 2012\nMural de la Gitana a la placeta fonda, Equip Bon Dia, 1982\n(Esperem que Vicent i Manola de Sollana encara s'estimen)\nAçò és el que queda del mural en 2012\nCom podeu observar a les fotografies de dalt, al costat d'este mural hi havia 2 més. Tenim una fotografia de 1984 d'un d'ells.\nEn 1983 Joan Aliaga i Manuel Baixauli s'ajuntaren amb Toni Llopis per fer un mural més gran a la paret del sindicat arrosser de Sueca. Per desgràcia d'eixe mural no tenim fotos, però en tenim una del nou, que també el va refer l'E.A.E.B. en 2003.\nAl costat del mural del mercat de l'Equip Bon Dia, està este altre mural de 1995 de Tomàs Serra, un dels suecans tancats a la presó per insubmís. La foto és de 2012 i es pot vore que tampoc l'han respectat molt.\nAl darrere d'un banc del parc de l'estació algú va fer este muralet d'una barca per l'albufera. Hui en dia es troba tapat per un contenidor.\nEl col·lectiu Xúquer Viu junt amb el Consell de la Joventut de Sueca van pintar este mural de l'assut al carrer València.\nToni Llopis pintà en 2011 al subterrani de la ronda Bernat Alinyo un mural de la marjal i de Muntanyeta dels Sants.\nL'escola de Fàtima i l'institut Joan Fuster també tenen un murals a les seues façanes. Els murals de els va realitzar Faus en 1959 i el de l'institut és d'un dels professors, Rafa Requena, en 2009. Els dos són de taulellets de ceràmica\nMolts d'estos murals i altres de Sueca dels quals no tenim fotos, no tenen un gran valor artístic, però per a nosaltres tenen un gran valor emocional, ens acompanyen en el dia a dia i ens omplin la vida de color.\nPublicat per fotosueca a dijous, de novembre 22, 2012 4 comentaris:\nEtiquetes de comentaris: 1982, 1983, mural, murals\nQuè bonic seria poder anar fins a la platja de Les Palmeres cobert per l'ombra d'uns arbres. Ara fa un grapat d'anys, els suecans que anaven amb carro i haca tenien eixe camí ple d'arbres que es feien ombra. Quan decidiren fer una carretera amb dos carrils per a que poguérem estar en 7 minuts en El Perelló, també decidiren tallar tots eixos arbres, ja que tenien por que algú es matara amb el cotxe estampant-se-la. Alguns diuen que també els tallaren perquè els pardalets feien el niu allí i podien fer malbé la collita. Ma iaio que ha sigut llaurador durant més de 60 anys diu que això són destarifos.\nHem recopilat diferents vistes aèries del poble de Sueca per a que comproveu si ha canviat molt el casc urbà.\nLes fotos en blanc i negre no sabem en quin any estan fetes\nFotos de 1972\nFotos de 1981\nFotos de 1984\nFotos més actuals\nEn este enllaç podeu vore-les amb màxima calitat\nPublicat per fotosueca a dilluns, de novembre 19, 2012 2 comentaris:\nEtiquetes de comentaris: 1972, 1981, 1984, aèria, vista\nLes comportes de El Perelló


tens un racó dalt del món: Ingènua fortalesa\nDe l'ona, de la gavina i del temps...\nMai hem d'estar segurs de res. La fortalesa pot semblar més feble del que pensam...\n19 d’octubre de 2010 a les 19:50\nBenvinguda la ingenuïtat per la part que li toca d'innocència. I si l'onada ens atrapa, sempre pots aprendre la lliçò i "tornar-te a construir", però sense perdre massa la innocéncia, please, que ja hi ha massa gent en aquest món " poc ingènua ".\n19 d’octubre de 2010 a les 21:06\nNo en quedarà ni un merlet!\n19 d’octubre de 2010 a les 21:13\n... quan la sorra és la vida humana i l'aigua el temps... ingènua fortalesa si ignora el pas de l'aigua...\n23 d’octubre de 2010 a les 10:45


El Govern porta a la Fiscalia Stop Violències arran de les declar\nEl Govern ha demanat a la Fiscalia que investigui possibles responsabilitats legals de Stop Violències arran de l'exposició que va fer al Comitè de l'ONU per a l'eliminació de la discriminació envers la dona i, anteriorment, en alguns mitjans de comunicació. Considera que el col·lectiu va mentir-hi amb una determinada intencionalitat.\nDesprés de les conclusions del Comitè de l'ONU per a l'eliminació de la discriminació envers la dona que insten a despenalitzar l'avortament, el Govern creu que, en part, es fonamenta en informacions esbiaixades o irreals. Per això reitera que faran arribar a l'organisme documentació addicional i clarificadora sobre la realitat del país.\nEn aquest sentit, l'Executiu apel·la a la responsabilitat col·lectiva i apunta a Stop Violències, a qui acusa de mentir. Per això ha traslladat a la Fiscalia les seves declaracions davant el comitè i també en alguns mitjans de comunicació perquè decideixi si cal emprendre alguna acció. "No és la primera vegada que es fan afirmacions, ja sigui amb una representació internacional o a mitjans de comunicació, que en cap cas no estan basades en la realitat", insistia el ministre portaveu. Eric Jover també ha reiterat que "el Govern ha posat en coneixement de la Fiscalia aquests elements perquè puguin, si ho consideren oportú, prendre les decisions escaients".\nEl Govern vol deixar clar que no es tracta d'un atac contra l'entitat ni la seva lluita, sinó d'una defensa del Govern i els seus treballadors davant d'acusacions que es consideren falses. Jover assegura que el Govern intenta fer compatible el desenvolupament dels drets de les dones amb el manteniment del Coprincipat.


El líder dels populars el considera responsable del "desprestigi del poder judicial i del descrèdit institucional"\nRedacció 21/11/2018 - 10.40 Actualitzat 21/11/2018 - 10.48\nLa polèmica per la renovació del màxim òrgan dels jutges ha tornat a protagonitzar una agra sessió de control al president del govern espanyol al Congrés dels Diputats.\nPedro Sánchez i Pedro Casado se les han tingudes, després del trencament del PP del pacte amb el PSOE per renovar el Consell General del Poder Judicial.\nCasado acusa els socialistes de fer saltar el pacte\nEl líder dels populars ha acusat el president espanyol de "falta de respecte a les institucions" enfront del seu partit, que, diu, ha estat "responsable" i no pensa participar del "desprestigi del poder judicial i del descrèdit institucional".\nSegons ell, els socialistes són els responsables del trencament del pacte, per haver filtrat, diu, el nom del possible president abans que es nomenessin els vocals que formalment l'han d'escollir.\nÉs per això que el considera deslegitimat per continuar governant i demana que convoqui eleccions.\n"Ara li toca a vostè estar a l'alçada d'estat, a l'altura del que demanen els espanyols, i si no ho fa estarà deslegitimitat per continuar governant, per cert, ostatge dels independentistes que ataquen les cases dels diputats, dels policies i dels jutges. Faci cas del senyor Ábalos i convoqui eleccions com més aviat millor."\nSánchez veu Casado més radical que Rajoy\nEl president espanyol ha respost acusant Casado de voler "tapar les seves vergonyes" amb el trencament de l'acord per la renovació del poder judicial. Sánchez ho ha dit en referència al WhatsApp del portaveu dels populars al Senat, en què es vantava de poder controlar aquesta cambra "des del darrere".\nSánchez ha tirat en cara a Casado que sigui més radical i menys seriós que Rajoy.\n"Al seu costat el senyor Rajoy és un moderat i li diré més, és més seriós que vostè. Perquè vostè, per tapar les seves vergonyes de no assumir la responsabilitat del que va fer el senyor Cosidó, el que fa és trencar la renovació del CGPJ, un òrgan fonamental per al nostre sistema democràtic."\nEn aquest sentit, li ha demanat que la "deriva del PP no pot implicar la deriva de les institucions" i que compleixi el seu acord per renovar un òrgan "tan important" com el CGPJ.\nPSOE PP Pedro Sánchez Pablo Casado CGPJ Tribunal Suprem


Festes de Moros i Cristians del Campello 2016\nPàgina d'inici\tAgenda\tFestes de Moros i Cristians del Campello 2016\n11 d'octubre de 2015 - El Campello (Alacantí)\nCelebrades en honor de la Mare de Déu dels Desemparats, aquestes festes se celebren pels volts del 12 d’octubre. Un dels actes més destacats és el desembarcament moro que té lloc a la platja del Carrerlamar, que va precedit d’una batalla naval espectacular entre moros i cristians. Durant la matinada del 12 d’octubre se celebra l’ambaixada davant la torre de la Illeta, un altre dels actes destacats. Les celebracions finalitzen la nit del 15 d’octubre amb el llançament d’un castell de focs d’artifici.\nWeb de les Festes de Moros i Cristians del Campello\nWeb de l'Ajuntament del Campello


L'Aula de Cinema arriba a les biblioteques de Vilanova i la Geltrú\nLes xerrades es faran el 19 de maig i el 2 de juny\nAquest projecte col·laboratiu ofereix dues xerrades: 'Anàlisi cinematogràfica', a la Joan Oliva, i 'Primeras partes siempre fueron buenas', a l'Armand Cardona\nAmb el propòsit d'apropar el públic al procés de creació cinematogràfica, la Xarxa de Biblioteques Municipals de la Diputació de Barcelona i l'Escola de Cinema i Audiovisuals de Catalunya (ESCAC) posen en marxa el projecte Aula de Cinema, que oferirà un cicle de conferències a diverses biblioteques de la demarcació.\nLes Biblioteques de Vilanova i la Geltrú participen en aquest projecte, juntament amb d'altres relacionades amb el gènere cinematogràfic, com la biblioteca Pau Vila (Molins de Rei), l'Ateneu (Esparreguera), Josep Soler Vidal (Gavà), Mira-sol-Marta Pessarrodona (Sant Cugat del Vallès), Manuel de Pedrolo (Sant Pere de Ribes), i Xavier Benguerel i Sant Gervasi-Joan Maragall (Barcelona).\nEl projecte té per objectiu difondre la cultura cinematogràfica entre els ciutadans, promoure el rol de les biblioteques públiques com a equipament cultural de proximitat que treballa per l'accés universal a la cultura i, alhora, donar visibilitat a les activitats de la Fundació ESCAC.\nLes conferències programades són: "Anàlisi cinematogràfica" (sobre el gènere dels documentals), "Primeras partes siempre fueron buenas" (amb primers curtmetratges de directors avui consagrats), "Oficis del cinema" (una visió general dels diferents professionals que intervenen en el rodatge d'una pel·lícula), i "Art i cinema" (al voltant de pel·lícules sobre artistes plàstics).\nA Vilanova i la Geltrú, el cicle s'inicia amb la xerrada "Anàlisi cinematogràfica sobre documentals" que tindrà lloc el dijous 19 de maig a les 18.30 h a la biblioteca Joan Oliva. La conferència anirà a càrrec de Daniel Agudo, membre de l'ESCAC; i de Daniel Jariod, documentalista, professor de l'ESCAC i director artístic del Memorimage, Festival Internacional de Cinema de Reus.\nEl cicle continuarà el 2 de juny a les 18.30 h a la biblioteca Armand Cardona amb "Primeras partes siempre fueron buenas", a càrrec de Daniel Agudo, membre de l'ESCAC; i de Sergi Pérez, exalumne i professor de l'ESCAC, guanyador del Gaudí al Millor Film Català per "El camí més llarg per tornar a casa". Mitjançant unes projeccions de curtmetratges es donarà a conèixer el procés de producció que van experimentar els directors ara consagrats, com Juan Antonio Bayona, a la seva primera activitat professional.\nLes darreres conferències del cicle tindran lloc a la tardor.


Girona acollirà la segona edició dels Premis Cactus el dia 10 de març - Ajuntament de Girona\nLa ciutat de Girona acollirà la segona edició dels Premis Cactus el proper 10 de març. La gala dels premis canviarà de format aquest any i s’ampliarà a tota una jornada dedicada al màrqueting i a l’entorn digital amb tallers d’experts d’àmbit nacional. Aquesta nova edició dels premis canviarà també d’ubicació i es traslladarà al Teatre Municipal.\nEls Premis Cactus, que estan organitzats pel Club de Màrqueting de Girona i l’associació Digitals Girona i compten amb la col·laboració de l’Ajuntament de Girona i la Diputació de Girona, reconeixen iniciatives i projectes emmarcats dins de l’àmbit de la comunicació, el màrqueting i els canals digitals.\nL’alcaldessa en funcions de Girona, Isabel Muradàs, ha ressaltat que per al consistori “és un gran encert haver apostat per aquest projecte”, a través del qual Girona busca “convertir-se en un referent” en l’àmbit de la comunicació i el màrqueting digitals.\nEnguany s’amplien les categories dels premis, per als quals es poden presentar projectes fins al 15 de febrer. Les categories són les següents: Premi Cactus a la Millor Web 2015, Premi Cactus a la Millor App 2015, Premi Cactus al Millor E-commerce 2015, Premi Cactus a la Millor Innovació de Producte 2015, Premi Cactus a la Millor Campanya de Màrqueting 2015, Premi Cactus a la Millor Campanya de Comunicació 2015, Premi Cactus al Millor Projecte de Branding Personal 2015 i Gran Premi del Jurat 2015. Els membres del jurat, format per professionals de renom del sector, escolliran un projecte que serà destacat com a Gran Premi del Jurat Cactus 2015, pel fet de complir de la millor manera tots els anteriors requisits. Aquest any per primera vegada el Premi Cactus al Millor Projecte de Branding Personal 2015 s’atorgarà per votació popular.


Microdansa als terratsAjuntament de L'Hospitalet\nTres coreografies i tres estils\nL’espectacle de dansa que s’oferirà al terrat del Centre Cultural la Bòbila es presenta en format múltiple i minimalista. Microdansa als terrats són tres coreografies de tres estils diferents que sintetitzaran, a les altures de L’Hospitalet, els camins diversos que ha emprès la dansa contemporània.\nBlanc Salvatge – Anna Fontanet\nBlanc Salvatge és una recerca sobre l’escolta i allò que ens evoca, física i/o emocionalment. Des del buit i la memòria. Interpretar l’espai a través de camps sonors i transformar-lo. Alimentar el moviment jugant amb la percepció del temps, obrir espais de reflexió sonora. És una transformació des de l’abstracte al figuratiu del so a través del cos, el cos com a paisatge.\nAutoria, direcció coreogràfica, interpretació i composició sonora: Anna Fontanet\nAutoria i direcció musical: Anna Fontanet i Guillem Codern\nSuport tècnic: Raimon Homs\nAmb el suport a la creació de Nunart (Barcelona), Centre Associació Cultural Casa Orlandai (Barcelona), Sala Baratza (Vitòria-Gasteiz) i Espacio en Blanco (Madrid).\nVídeo teaser: https://vimeo.com/297756540\nDis-connect - Diego Sinniger\nDis-connect és un projecte que sorgeix arrel de Saba, de Lali Ayguadé. En aquest solo s’introdueix una part de la peça Saba, on s’explica més profundament la trajectòria i el viatge emocional del personatge. Aquest individu està perdut, i és fràgil. Ha perdut la noció de temps i també la del seu cos, ja no sap qui controla a qui: si la ment controla el cos o el cos controla la ment.\nCreació: Diego Sinniger, Lali Ayguadé\nInterpretació: Diego Sinniger\nPromotor Cultural: Bernabé Rubio - Rotativa Performing Arts\nVídeo teaser: https://vimeo.com/165880438\nCospress – Cia. Kimani\nCospress és un espectacle de teatre físic, d’objectes i sense paraules. Amb to poètic, irònic i surrealista, l’obra parla de l’obsessió pel culte al cos i les conseqüències que això pot ocasionar. Mostra dues dones víctimes de la seva pròpia lluita per aconseguir l’encaix en el model perfecte. Mesures marcades per uns altres que han fet creure que una cara sense arrugues val més que una rialla, arribaran a la no acceptació i a la bogeria.\nCreació: Iolanda Llansó, Cristina Aguirre i Helena Canas\nInterpretació: Cristina Aguirre i Helena Canas\nDirecció artística: Iolanda Llansó\nVídeo teaser: https://www.youtube.com/watch?v=zhXIfp8OQmA\nExposició: Dones a l'espai


El PSC diu que Girona assumeix costos que no li pertoquen - Empordà\nDenuncia que haurà pagat tres milions per la depuradora, que hauria d'aportar la Generalitat\nddg 24.07.2019 | 06:30\nSílvia Paneque, portaveu del grup socialista a Girona, va explicar ahir que des de la seva formació demanen a l'Ajuntament que exigeixi a l'Agència Catalana de l'Aigua rectificar l'informe emès a la baixa d'aquest 2019, que implicarà una pèrdua de diners molt elevada per part del consistori gironí. «Cal corregir la situació amb urgència. Gairebé 3 milions d'euros de finançament de la Generalitat per la depuradora, els hem hagut de pagar els gironins», va aclarir Paneque.\nEl PSC de Girona va lamentar que, any rere any, la Generalitat traspassi deute de manera indirecta a l'Ajuntament i que des de Girona no es faci res per revertir-ho. El 2019, cada ciutadà de Girona perdrà 10 euros i en el conjunt de la ciutat seran aproximadament 600.000 euros. Entre el 2013 i finals del 2019, l'Ajuntament de Girona haurà de reemborsar prop de 3 milions d'euros per impagaments del Govern de la Generalitat de Catalunya.\nÉs públic que l'Ajuntament de Girona va assumir l'any 2013, 355.000 euros que la Generalitat no havia pagat en concepte de sanejament en alta de la depuradora. El 2014 varen ser 344.000 euros i el 2016, 500.000 euros. El 2019, l'Ajuntament haurà de reemborsar 642.000 euros per nous impagaments de la Generalitat.\nEls governs de JxCat i CiU, expliquen els socialistes, han assumit aquesta situació d'infrafinançament per part de la Generalitat. Així ho recull el document de la societat mercantil que gestiona els residus procedents d'àrea urbana, Trargisa, de febrer del 2019, on se certifica que rebrà per part de les administracions públiques -Ajuntaments de Girona i d'àrea urbana- l'import necessari per cobrir el dèficit generat entre els fons que transfereix l'ACA i la despesa real anual de la depuradora.\n«És sorprenent aquest permetre-ho tot. El govern de l'Ajuntament de Girona, no només no reclama allò que li correspon, sinó que a més admet que el Govern de la Generalitat no pagui les factures que li corresponen i les assumeix com a pròpies, quan no ho són» va dir Paneque. El PSC de Girona exigirà en seu plenària a l'Ajuntament que la Generalitat financi el sanejament en alta de la depuradora i que no traspassi aquests pagaments al consistori.\n«A l'Ajuntament és més important que mai mirar amb què gastem cada cèntim de diners públics. Arreglar aquesta qüestió és importantíssim: en cap situació, la ciutat no es pot permetre perdre tres milions d'euros i en aquesta tampoc», va concloure Paneque.


"Marabunta" al Teatre Principal | Barcelona Cultura\n"Marabunta" al Teatre Principal\nEl primer espectacle de la formació Guillem Albà & The All In Orchestra barreja la música, el clown i el cabaret de manera anàrquica i sorprenent\nDes del 26 de desembre a la Sala Teatro Latino del recentment reformat Teatre Principal s’hi pot veure Marabunta, un espectacle que hibrida el teatre de cabaret amb la música i la tècnica del clown. Es tracta del primer espectacle que duu als escenaris la nova formació de Guillem Albà & The All In Orchestra.\nA Marabunta, els sis músics experimentats que formen The All In Orchestra improvisen qualsevol estil musical amb tot instrument que se’ls posi al davant. L’obra, que es caracteritza per la improvisació i el joc, enllaça gags absurds un rere l’altre, oferint diversió a tot aquell interessat en un espectacle fresc i sorprenent que insta el públic a interactuar i implicar-se.\nGuillem Albà, nascut en una família dedicada al teatre de titelles, ha cursat estudis de música i teatre a diverses escoles (Paul Farrington, Nancy Tuñón o Jango Edwards, entre d’altres). Des que l’any 2006 fundés la seva pròpia companyia ha creat tres espectacles, Sketchofrenia, Flirt i Trau, que han tingut diversos reconeixements. Marabunta, fet en múltiples llengües (català, castellà, anglès, francès i alemany), es podrà veure en format sala, carpa i carrer fins al 28 de febrer.\nData de publicació: Dilluns, 06 Gener 2014


BIBLIOTECA MUNICIPAL ALTAFULLA: TOTS SOM REFUGIATS\n20 DE JUNY Día Mundial de las Personas Refugiadas 2016\nEstamos juntos#ConLosRefugiados 2016 – Únete a nosotros\nEn un món on la violència obliga a centenars de famílies a fugir cada dia, L'Agència de les Nacions Unides per als Refugiats actualment creu que ara és el moment per mostrar als líders mundials que el públic global està aliat amb els refugiats, i per tant, presentarà la seva petició de #ConLosRefugiados el 20 de juny per enviar un missatge als governs que han de treballar junts i fer la seva part amb els refugiats.\nLa petició #ConLosRefugiados serà lliurada a la seu de l'ONU a Nova York amb motiu de la sessió de l'Assemblea General del 19 de setembre. La petició demana als governs que:\n- Garanteixin que tots els nens refugiats tinguin accés a l'educació.\n- Garanteixin que totes les famílies refugiades tinguin un lloc segur on viure.\n- Garanteixin que tots els refugiats puguin treballar o formar-se per adquirir noves competències i així poder contribuir positivament a les seves comunitats.\nPersona refugiada?... Tu també podries ser-ne una\nInforme Anual 2016 de Amnistía Internacional\nLa crisis de personas refugiadas bien podría ser al revés\nEtiquetes de comentaris: CELEBREM, REFUGIATS\nBIBLIOMAR, BIBLIOTECA AL MAR\nLlegir a l'estiu per viatjar a altres mons


Barcelona munta el primer bloc prefabricat per a famílies vulnerables\nEls espais són tan petits que no es poden considerar pisos\n4 min. Barcelona 27/08/2019 00:00\n651x366 Imatge del mòdul que servirà per construir el primer immoble prefabricat de Barcelona, al Barri Gòtic / CÈLIA ATSET Imatge del mòdul que servirà per construir el primer immoble prefabricat de Barcelona, al Barri Gòtic / CÈLIA ATSET\nDe contenidors de transport marítim a allotjaments socials provisionals. Aquesta és la idea d’equipament prefabricat que anunciava l’Ajuntament de Barcelona l’any passat per ampliar el parc d’habitatge públic i donar una resposta temporal a l’emergència habitacional de la ciutat i que, ahir, començava a prendre forma en un solar del Barri Gòtic (Ciutat Vella). La instal·lació dels quatre mòduls que aixecaran aquest bloc residencial temporal -fet a partir de contenidors recondicionats- al carrer Nou de Sant Francesc arriba nou mesos més tard de l’esperat, però el consistori preveu que els inquilins hi puguin entrar a viure a partir del mes d’octubre.\nAquests dotze nous immobles permetran reubicar durant un màxim de cinc anys una dotzena de famílies en situació de vulnerabilitat, les quals esperen l’adjudicació d’un pis de lloguer social definitiu. “Som al cor històric de la ciutat i, gràcies a aquesta construcció, el Gòtic podrà recuperar famílies expulsades per la pressió immobiliària”, va celebrar ahir el regidor de Ciutat Vella, Jordi Rabassa, que va afegir que la prefabricació facilita “l’aparició ràpida, sostenible i econòmica” d’allotjaments en espais que estan buits.\nL’equip d’Ada Colau preveu construir dos immobles més d’aquest tipus, un al barri de la Bordeta (Sants-Montjuïc) i un a la Llacuna del Poblenou (Sant Martí). En total hi haurà 80 pisos més per al parc públic, amb capacitat per allotjar 250 persones. “No és una solució definitiva, però evidencia l’esforç del govern per alleugerir la pressió de la crisi habitacional a la ciutat”, va defensar la tinent d’alcalde de Drets Socials i Feminismes, Laura Pérez.\nMassa petits per ser habitatges\nLes obres s’emmarquen en el programa Allotjaments de Proximitat Provisionals (APROP) i s’hi invertirà un total de 940.000 euros. L’equipament tindrà una alçària de quatre plantes i a cadascuna d’elles hi haurà tres pisos: un de 60 metres quadrats amb dues habitacions i dos de 30 metres quadrats amb una habitació. Tot i així, aquestes instal·lacions, dotze en total, no es podran considerar pisos perquè no compleixen les condicions mínimes establertes a la normativa catalana d’habitatge: per obtenir una cèdula d’habitabilitat un pis ha de tenir, almenys, 36 metres quadrats, sis més dels que tindran la majoria dels nous allotjaments prefabricats.\n“És una resposta a una emergència social, en la qual els allotjaments es consideren habitacions dins d’un bloc comunitari”, reflexiona l’arquitecta i consultora Maria Sisternas. La decisió del consistori s’empara en el decret llei de mesures urgents per millorar l’accés a l’habitatge del 2019, que fixa que l’administració podrà recórrer al reallotjament dotacional per resoldre situacions d’emergència social, sempre que sigui per un temps provisional. A més, la situació d’emergència possibilita la construcció d’aquests allotjaments en solars que no estiguin destinats a cap servei concret.\nEn aquest cas, Pérez puntualitza que, si bé els inquilins podran allotjar-se en aquest bloc durant un temps màxim de cinc anys, la previsió municipal és que, tan bon punt puguin accedir als seus nous habitatges socials, els allotjaments siguin ocupats per altres famílies amb l’aprovació favorable de la taula d’emergència municipal.\nAquesta construcció, que s’espera que s’enllesteixi en els pròxims dos mesos, té una vida útil similar a la dels edificis d’obra -uns 75 anys-, però la construcció és, en comparació, molt més ràpida: en només nou mesos es poden condicionar i acoblar els mòduls, mentre que per edificar es necessiten entre sis i vuit anys.\nSegons Pérez, els contenidors, que van arribar ahir en camió, s’adeqüen abans del muntatge per habilitar les instal·lacions bàsiques d’un pis. De fet, són el primer exemple d’espais 'plug and play' (endollar i fer servir, en anglès) a l’Estat: això significa que l’interior ja té parets, portes i plaques de guix, així com mobiliari de cuina i bany fix, i, per tant, només cal muntar els mòduls un sobre l’altre.


Pla de millora de polígons industrials i àrees d'activitat econòmica (SuportPAE) - Agència desenvolupament econòmic\nPla de millora de polígons industrials i àrees d'activitat econòmica (SuportPA...\nEstablir un seguiment i monitoratge del Pla de millora de polígons industrials metropolitans i d'àrees d'activitat econòmica per contribuir a transformar i modernitzar els polígons d'activitat econòmica (PAE).\nEl projecte impulsa una línia de subvencions per a empreses, associacions empresarials i ajuntaments que estiguin vinculats o ubicats en un polígon industrial o àrea d'activitats econòmiques. Els ajuts s'orienten al foment d'actuacions que promoguin la competitivitat i la dinamització dels polígons i les àrees d'activitat econòmica de l'àrea de Barcelona i, en conseqüència, la generació d'ocupació. El projecte també incorpora iniciatives en l'àmbit de les certificacions de qualitat dels PAE a través de la concertació amb una entitat certificadora reconeguda.\nDavant de l'objectiu de contribuir a la creació d'ocupació de qualitat, l'Agència de Desenvolupament Econòmic ha promogut ajudes al sector industrial. Els PAE són els punts d'interès de les empreses que decideixen instal·lar-se al territori metropolità, raó per la qual cal que aquests espais estiguin en condicions òptimes per ser sostenibles i competitius. S'ha subvencionat fins a un 70% dels projectes atorgats o fins a un màxim d'1,5 milions d'euros.\nA l'àrea metropolitana hi ha 250 polígons d'activitat econòmica amb una superfície aproximada de 8.000 ha, distribuïdes arreu dels municipis. S'hi ubiquen unes 28.000 activitats industrials (per sectors: 37% comerç, 22% serveis, 20% indústria, 9% construcció, 8% logística i 4% altres activitats).\nMillora de l'eficiència energètica.


El Comú fa públiques les declaracions de béns i d'activitats dels dos regidors en compliment del codi ètic -\nPosted on 29 agost 2019 30 agost 2019 Posted in Comú de Lleida, Notícies, Paeria and tagged codi etic, declaració béns, transparència.\nDins l’apartat ‘Dels principis ètics dels càrrecs electes’ el codi ètic del Comú de Lleida estableix en el seu punt 28 l’obligació per als representants electes del Comú de “Facilitar tots els seus ingressos, béns i rendiments patrimonials abans de prendre possessió de les actes en nom del Comúdelleida, així com totes aquelles dades necessàries per a la detecció de possibles conflictes d’interessos a la comissió de Garanties del Comúdelleida.”.\nSeguint el que estableix el codi ètic del Comú, en compliment dels compromisos de transparència que hem adquirit, fem pública la informació dels càrrecs electes: Elena Ferre i Sergi Talamonte.\nConvé aclarir que aquesta informació es va lliurar a secretaria general al mes de juny, motiu pel qual en les activitats de la regidora Ferre encara no hi constava la seua condició actual de Diputada a la Diputació de Lleida.\nÉs previst que la informació dels 27 càrrecs electes es faci pública properament al web de la Paeria.\nPrimeres passes en el camí… →


Mor un nen de dos anys atropellat per una moto a Vila-real\nL'atropellament del menor, de dos anys, s'ha produït al carrer Calvari del municipi\nCorrea, Koke i João Félix van donar el triomf als matalassers (3-1).\nEl Mirandés dona la campanada vencent el Vila-real i jugarà la semifinal copera\nEls de Iraola eliminen al Vila-real per tornar a semifinals.\nEl FC Barcelona s'ha allunyat una mica més de la possibilitat de revalidar el seu títol de Lliga després d'empatar aquest diumenge en la visita al Vila-real (1-1), un resultat que podria haver estat encara pitjor per a l'equip blaugrana.\nAl ser un partit de màxima exigència com el de Copa, s'espera que jugui el teòric onze de gala.\nEl Barça va deixar escapar un avantatge de dos gols amb què va arribar al descans i el Vila-real va empatar el partit a la segona part (2-2). Els culers augmenten l'avantatge.\nL'entrenador del Barça ha assegurat que el Vila-real "és un dels millors equips de la Lliga" en la roda de premsa prèvia al partit a El Madrigal.


El vídeo del mastegot de Letícia a una ruboritzada alumna d'un taller d'art\nBarcelona. Dilluns, 15 d'abril de 2019. 11:47\nActualitzat Dilluns, 15 de abril de 2019. 11:47\nLetícia fent de Letícia. O l'art de convertir una visita oficial anodina en una notícia que perjudiqui la imatge de la Corona. Serà veritat el gen republicà de la reina d'Espanya: la tieta Henar Ortiz és una destacada republicana. Alguns sospiten que no s'explica el comportament de Letícia si no és un submarí dins la Corona per desmantellar-la: acte a acte, ofensa a ofensa, mica en mica omple la pica del republicanisme. Dilluns la reina tenia agendat un avorrit acte a la Escuela de Grabado y Diseño Gráfico de la Real Casa de la Moneda. Entra a l'aula on els alumnes fan dissenys, una noia se li adreça per explicar-li la seva feina i passa això:\nLa noia del cabell curt li explica els seus dibuixos i Letícia la talla per dir-li "Esto ya me lo han explicado" amb el seu somriure gèlid, esculpit per un cirurgià plàstic. Es gira i deixa la dibuixant amb la paraula a la boca, molt incòmoda, tallada i nerviosa. Ruboritzada: Ho hauré fet malament? És la reina la que no sap estar als llocs. Com quan plou i xiscla exigint un paraigua al seu seguici, quan surt de missa com una hooligan o quan menja pipes al mig del carrer i llença les pallofes a terra. Però aquest gest és més significatiu: no respecta ni una pobra noia que li explica amb tota la professionalitat què hi fan allà. com si fos la seva filla: Ya me lo han contado, calla niña.\nLa reina va passar-se tot l'acte sense saber si donar la mà als artistes: els que anaven amb guants no rebien la seva salutació per no tacar-se les primes mans de la reina. En un moment oblida allò que li diria a les nenes: "No se toca" però Letícia posa la mà i queda tacada:\nQui queda tacada és la imatge de la Corona. Si visités un menjador social, un banc d'aliments o una llar d'avis no ens aturaríem en els seus gests sinó en els desafavorits als qui dona suport. La que taca és la seva absurda agenda d'actes de ministeris i/o empreses de l'Ibex.


Els veïns de les Corts reclamen solucions als col·lapses de trànsit | Barcelona al Dia\nCambio silencioso al frente de FOCIVESA\nAmpliació del transport públic a l'Àrea Metropolitana\n« Els especuladors continuen guanyant la guerra del Poblenou\nEls músics no som uns delinqüents »\nEls veïns de les Corts reclamen solucions als col·lapses de trànsit\nDesembre 20, 2007\nEl pla d’actuació del districte (PAD) preveu aprofundir en el pacte de mobilitat\nVICENÇ PLANELLA. Barcelona\nLes associacions de veïns de les Corts coincideixen en què la congestió circulatòria s’ha convertit en el principal maldecap dels habitants del districte. Les entitats reclamen a l’Ajuntament de Barcelona mesures per evitar uns col·lapses que els afecten a diari, més enllà de la promesa d’aprofundir en el pacte de mobilitat que recull el PAD i que consideren «inconcreta». Els veïns volen més oferta de transport públic i que es facin pàrquings dissuasius per als vehicles que volen accedir a la ciutat.\n+ Vehicles dirigint-se a l’avinguda Diagonal, a l’alçada de Sant Just Desvern. Foto: ORIOL DURAN\nCues a l’avinguda Diagonal per entrar i sortir de Barcelona, cues a la Ronda de Dalt i als carrers adjacents a l’hora de portar els nens a l’escola i cues a tot el districte cada vegada que hi ha partit del Barça. Aquests són els tres casos més punyents que citen els representants de les associacions de veïns de les Corts a l’hora d’exemplificar el principal problema que, segons opinen, pateix el barri: els col·lapses de trànsit gairebé diaris. Els presidents de les entitats de les Corts, de la Zona Universitària, de l’avinguda de Xile, del Racó de les Corts i de Nostra Senyora de la Mercè –Adela Agelet, Maria Assumpció Blanco, Marta Prats, Lleonard Ramírez i Ferran Salat, respectivament– han coincidit a reclamar a l’Ajuntament mesures que contribueixin a limitar la circulació de cotxes i a potenciar l’ús de mitjans de transport alternatius. «Si hem de convèncer la gent que no agafi el vehicle, els hem d’oferir transport públic», ha manifestat Adela Agelet.\nN’hi ha que es pronuncien de forma més taxativa, com és el cas de Marta Prats: «No han d’entrar més cotxes a la ciutat. S’haurien de fer aparcaments dissuasius en algun lloc de l’entrada per la Diagonal.» La posició de la presidenta de l’associació de l’avinguda de Xile és compartida per la seva homòloga de la Zona Universitària: «Com que els pàrquings del centre de la ciutat són cars, les persones que venen de fora utilitzen aquesta entrada de Barcelona, on no hi ha ni àrea verda, com una mena d’aparcament gratuït. Cada dia, a partir de les nou del matí i fins a quarts de nou del vespre, això sembla les Rambles de tants conductors que busquen lloc per aparcar», explica Maria Assumpció Blanco. D’altres representants veïnals, com ara Lleonard Ramírez, subratllen les limitacions de l’administració local per resoldre el problema: «Els dies que juga el Barça arriben al barri entre 28.000 i 29.000 vehicles i la Guàrdia Urbana diu que no pot fer-hi res.»\nEn tots els casos, els responsables de les associacions critiquen que en el PAD, aprovat pel Consell del Districte fa pocs dies, l’Ajuntament es limiti a prometre que aprofundirà en el pacte de mobilitat, sense majors concrecions. «Si tot això és el que sap dir, malament anem», apunta Agelet. L’esperança dels veïns de les Corts rau, en bona mesura, en la prevista construcció d’una nova estació de la línia 5 del metro connectada amb la parada del Trambaix de Sant Ramon i en el traçat de la futura línia 9 que té dissenyades estacions als campus Nord i Sud de la Zona Universitària.\nThis entry was posted on\tDesembre 20, 2007 a 12:32 pm\tand is filed under Dist - Les Corts, Trànsit.


La Fundació presenta la primera gran exposició retrospectiva del fotògraf William Klein a Barcelona | Fundació Catalunya La Pedrera\nWilliam Klein (Nova York, 1928) és un dels últims referents vius de la fotografia contemporània. A finals dels anys cinquanta va revolucionar la història de la fotografia i va posar les bases d’una estètica moderna que segueix sent actual. Pioner de la fotografia de carrer, Klein va utilitzar la càmera sense sotmetre’s a cap norma, amb la qual cosa va contribuir a desmuntar les convencions, els usos i les maneres establertes fins aleshores en la fotografia. La Fundació Catalunya La Pedrera ha presentat avui ‘William Klein. Manifest’, la primera gran retrospectiva dedicada al fotògraf novaiorquès William Klein a Barcelona i que es podrà visitar fins al 5 de juliol a La Pedrera.\n‘William Klein Manifest’ està comissariada per Raphaëlle Stopin, crítica d’art i comissària independent, qui ha afegit durant la roda de premsa de presentació que aquesta exposició “és única per mostra documents inèdits com la maqueta del llibre Nova York creada i executiva íntegrament per William Klein”.


Anar llegint...: 437. Animals dels marges, de Miquel Aguirre\n437. Animals dels marges, de Miquel Aguirre\nAnimals dels marges de Miquel Aguirre comença de forma força sorprenent. Un home abandona un cadàver dins d'un cotxe i marxa del lloc. Poc després un company del primer el recull i el duu a una pensió, intercanviant entre ells una sospitosa complicitat. La trama va evolucionant i descobrim que tots dos formen part d'una estranya "organització" que no seria exactament una ONG, sinó que la seva tasca principal seria de tipus més sòrdid i criminal. El mort es tracta d'un pobre desgraciat que pretenia fer xantatge a un dels membres de l'organització, sense saber que els tentacles de la bèstia són extremadament llargs. El xantatgista pretenia extorsionar a partir de la informació que havia anant acumulant fruit de l'observació dels actes del membre citat abans. No obstant, la seva mort accidental obre tota una investigació dins de l'organització, on es descobreix que la mala praxi del membre extorsionat mereix un petit càstig.\nPer a mi aquest llibre va de més a menys, ja que estava totalment atrapat en l'argument. El trobava extraordinari i apassionant, misteriós i sorprenent, fins que poc a poc... m'he anat cansant. Ha arribat un moment que necessitava tancar el tema perquè el final m'ha semblat una mica forçat. Queda clar que els poders criminals ben organitzats són els que tallen el bacallà en el submón del crim i que estan molt més a prop de les persones del que ens pensem. M'ha recordat les societats totalitàries i la manca de llibertat personal, on tot sembla una cosa però és una altra. La novel·la està ben distreta, però com dic l'he trobat un pèl llarga. Recordava aquest autor d'un llibre anterior i potser m'he deixat portar per una idea equivocada del seu estil.\nPublicat per Joan a 18:08\nEtiquetes de comentaris: Català, Catalana, Miquel Aguirre\n436. La muerte de Ivan Ilich, de León Tolstoi\n435. Historia de un perro llamado Leal, de Luis Se...\n434. Els ulls del germà etern, d'Stefan Zweig\n433. El noi de la casa de la muntanya, de John Boyne\n432. Novela de ajedrez, d'Stefan Zweig\n431. El cervell de Kennedy, de Henning Mankell\n430. La decisió de Manperel, de Jordi de Manuel\n429. El mal camino, de Mikel Santiago\n428. Ébano, d'Alberto Vázquez-Figueroa


El Corte Inglés nomena conseller director general a Dimas Gimeno Álvarez\nEl Corte Inglés ha nomenat aquest diumenge conseller director general a Dimas Gimeno Álvarez, per a la renovació en l'equip de gestió de l'empresa, ha informat l'empresa en una nota.\nNascut a Madrid en 1975, Dimas Gimeno Álvarez, nebot del president del grup, Isidoro Álvarez, és llicenciat en dret per la Universitat Sant Pablo CEU i té un Màster en dret privat per aquesta mateixa universitat i un MBA per l'escola de negocis IESE.\nVa iniciar la seva carrera professional com a venedor en El Corte Inglés, i va compatibilitzar el treball amb els seus estudis universitaris. Va treballar en diferents àrees i va adquirir coneixements del funcionament general del grup fins que, en 2001, es va traslladar a Portugal per col·laborar en l'engegada de la filial de l'empresa en aquest país i del primer centre d'El Corte Inglés a Lisboa, i durant els cinc anys següents va participar en el desenvolupament de nous centres. En el 2006 va inaugurar el centre d'El Corte Inglés a Porto, la direcció del qual s'encarrega Gimeno.\nDos anys després va tornar als Serveis Centrals de l'empresa a Madrid i posteriorment es va incorporar a l'adreça de vendes. En el 2009 va ser nomenat membre del Patronat de la Fundació Ramón Areces i en 2010, designat conseller d'El Corte Inglés, càrrec que ha ocupat fins al seu nomenament com a conseller director general de l'empresa.


Menú contextual | Ancestris - Documentation\nAccions del menú contextual\nCanvia la visualització d'individus / de famílies\nTallar, Copiar, Enganxar\nAfegir una propietat directament\nAfegeix propietat a través de l'assistent...\nPropaga la propietat seleccionada...\nAfegiu una altra persona o una família\nAfegiu un arxiu multimèdia, una nota, una font, etc.\nCrear una entitat global\nGestionar la numeració SOSA / d'Aboville\nEstablir criteris de llocs\nXifra les propietats seleccionades\nSuprimir les propietats seleccionades ...\nNavegar a familiars\nMarcar aquesta entitat a l'arbre dinàmic\nTriar com a família preferida per a l'arbre dinàmic\nFer arrel a l’arbre dinàmic\nExecutar un informe\nFoto de registre: naixement | matrimoni | defunció | misc\nEl menú Contextual proporciona accions que depenen d'un objecte i que s'aplicaran a ell.\nLa majoria d'aquestes accions són addicionals a les que podeu trobar a la barra de menús, les dreceres de teclat o la barra d'eines.\nAccediu al menú contextual quan feu clic amb el botó dret del ratolí a un objecte, normalment a una entitat (individual, familiar, font, etc.).\nEl menú contextual té un títol i una llista d'elements d'acció.\nEl títol és el nom de l'entitat "clicada".\nLa llista d'elements d'acció depèn de l'entitat en què heu fet clic i de la finestra on es troba. És per això que se l'anomena menú "contextual". Cada acció proposada s'aplica a l'entitat en el seu context específic.\nL'exemple anterior és el Menú Contextual en fer clic en una Entitat individual a la vista d'arbre Dinàmic.\nNomés certes vistes ofereixen un menú contextual.\nL'Arbre Dinàmic, per a particulars i famílies. El clic dret s’ha de fer en una casella individual o familiar.\nLa Taula Entitats, per a totes les categories d'entitat. El clic dret s'ha de fer en una de les cel·les, preferiblement a la columna incloent el número d'identificació.\nL'editor Cygnus, per a l'individu mostrat. El clic dret s'ha de fer a la pancarta superior que dóna el nom complet de l'individu.\nL'editor Gedcom, per a totes les categories d'entitats i la informació que conté. El clic dret s'ha de fer en qualsevol de les línies de l'entitat o en el plafó inferior on es mostra la descripció de l'entitat.\nLa Targeta d'entitat, per a totes les categories d'entitat. El clic dret s'ha de fer a l'àrea mostrada.\nL'Explorador GEDCOM, per a totes les categories d'entitat. El clic dret s'ha de fer en una entitat.\nA continuació es descriu totes les accions possibles quan es crida el menú contextual des d’una entitat.\nEl menú contextual també es pot cridar des d’un objecte Gedcom. És el cas de l'explorador GEDCOM. Consulteu la pàgina corresponent per veure l’aspecte del Menú Contextual en aquest cas.\nConfigura el disseny i el contingut de dades de la informació de l'entitat que es mostrarà. Això es fa creant o modificant un pla.\nAquest element d'acció només apareix quan feu clic a una entitat en el seu pla.\nTalla, copia o enganxa els elements clicats.\nAquest element d'acció només apareix quan feu clic a una entitat d'un dels editors.\nAfegeix una propietat a l'entitat. Ancestris només suggerirà que les propietats compatibles amb Gedcom s'afegiran a la ubicació clicada. No et pots equivocar aquí.\nAquest element d'acció només apareix quan feu clic a una entitat o a una propietat de l'editor Gedcom.\nAquí teniu un exemple de propietats que es poden afegir a un individu.\nAfegeix una propietat a l'entitat mitjançant la finestra següent per guiar-vos:\nEs proporciona una llista de possibles propietats. La selecció es fa fent clic en un element de propietat de la columna de l'esquerra. La descripció d'aquesta propietat apareix a la columna lateral dreta.\nPer crear una propietat definida per l'usuari, feu clic al botó corresponent i introduïu el seu nom tal com es mostra al camp de text.\nPer crear automàticament sub properties a aquesta propietat, marqueu la casella corresponent. Per exemple, una propietat MAP afegirà automàticament les propietats LATI i LONG.\nPropaga la propietat sobre la qual heu fet clic amb el botó dret del ratolí:\na totes les entitats de la categoria en tota la genealogia\no, a una entitat en particular, per ser seleccionats del menú desplegable que apareixerà.\nMarqueu la casella Propagar i el valor d'aquesta propietat. Propagarà automàticament la propietat i el seu valor.\nAquest element d'acció només apareix quan feu clic a una propietat de l'editor Gedcom.\nEnllaça una persona o una família amb l'entitat seleccionada.\nDepenent de l'entitat o de la propietat en què es faci clic, no totes les sub-accions estaran disponibles.\nA continuació, es mostren els elements d’acció quan feu clic a una persona:\nAfegeix una família de progenitors: afegeix els dos quadres que representen la ubicació dels progenitors de la persona seleccionada\nAfegir un germà / germana / germà-germana: afegeix un germà o una germana o un germà-germana a una persona\nAfegir un cònjuge: afegeix un cònjuge a una persona.\nAfegir un fill / filla / fill-filla: afegeix un nen o nena a una persona o a una família. Per a les persones amb diverses famílies, això s’ha de fer des de la família. Des de l’individu, el nen s’afegeix a la primera família.\nAfegir un àlies: afegeix un àlies a l'individu. Un àlies és un altre individu que suposadament és diferent originalment, però que podria designar la mateixa persona.\nQuan el menú contextual es troba en una propietat, el menú mostra el següent:\nAssociar una persona: afegeix una relació persona a la propietat, normalment un esdeveniment.\nEnllaça una entitat, nova o existent, a l'entitat en què s'ha fet clic.\nAquestes són les possibles sub-accions, que depenen de la categoria de l'entitat a la qual s'ha fet clic:\nAfegir un suport: afegeix un element multimèdia compartit nou o existent.\nAfegir una nota: afegeix una nota compartida nova o existent.\nAfegir una font: afegeix una font compartida nova o existent.\nAfegir un remitent: afegeix un remitent compartit nou o existent.\nCrea una entitat global que no estarà vinculada a la persona clicada. Afegirà una entitat a la vostra genealogia.\nAquestes són les possibles sub-accions:\nCrear un individu: crea un individu d'entitat nova\nCrear una família: crea una nova família d'entitats\nCrear una nota: crea una nota d'entitat nova\nCrear un multimèdia: crea un nou element multimedia d'entitat\nCrear una font: crea una font d'entitat nova\nCrear un dipòsit: crea un repositori d'entitats nou\nCrear un remitent: crea un nou remitent\nPermet generar o esborrar numeracions de genealogia, a partir de la persona sobre la qual heu fet clic amb el botó dret.\nL'individu seleccionat es converteix en el Sosa o d'Aboville número 1 de la genealogia i una nova numeració de tots els avantpassats i descendents serà numerada a partir d'ella.\nSubstitueix l'entitat relacionada per una altra entitat que s'ha de seleccionar.\nAquesta acció només està disponible per a propietats relacionades amb una altra entitat (persones associades, àlies, fill en família, cònjuge en família, font vinculada, nota vinculada, etc.).\nObre una finestra que permet canviar els criteris de llocs.\nAquesta finestra és la mateixa que s'utilitza per definir el format de llocs per defecte a Arxiu/Propietats.\nAquest element d'acció només apareix quan feu clic a una propietat de lloc a l'editor Gedcom.\nPermet xifrar tota la informació de l'entitat.\nNo perdeu la contrasenya utilitzada per al xifratge, ja que impossibilitarà recuperar la informació.\nAquest element d'acció només apareix quan feu clic a una entitat o una propietat a l'editor Gedcom.\nObre l'editor predeterminat de l'entitat o propietat seleccionada. L'editor per defecte es defineix a les preferències.\nSi es crida el menú contextual des d'una propietat de lloc, Ancestris obre l'editor de Llocs per a tots els llocs similars. Per editar només un lloc, només cal que utilitzeu un dels editors i editeu directament els camps del lloc.\nSuprimeix les propietats seleccionades.\nPer motius de seguretat, Ancestris us demanarà confirmació.\nNavega fàcilment fins a parents propers de la persona.\nCrea un marcador d'aquesta entitat a l'arbre dinàmic.\nA continuació, podreu mostrar ràpidament l’arbre dinàmic d’aquest individu o família mitjançant el botó de marcador a la barra de menú de l'arbre dinàmic.\nNomés per a l'entitat familiar, l'estableix com a matrimoni preferit per mostrar a la visualització d'arbre dinàmic.\nL'acció té aquest aspecte quan encara no es tria la família i, per tant, es pot configurar:\nI es veu així, amb la petita estrella a la icona, quan s’ha escollit la família i, per tant, es pot restablir:\nReconstrueix l'arbre dinàmic amb l'entitat feta clic com a arrel nova.\nInicia qualsevol informe possible per a l'entitat seleccionada o per a tota la genealogia.\nA mesura que seleccioneu aquest element del menú, es desenvolupen diversos submenús. L'estructura d'aquests menús segueix l'estructura de la finestra Llista i Informes\nIntercanvia marit i muller en una família.\nAixò és molt més fàcil corregir un error de sexe en les persones que tornar a crear tota la família.\nAl visor d'actes, mostra la foto del certificat corresponent a l'esdeveniment en què s'ha fet clic. Aquest element del menú només està habilitat si l'esdeveniment té una foto provinent d'una declaració d'acta dels registres de registres. L'eina Registers Records també ha d'estar instal·lada, però no necessàriament oberta.


Contrarestar els efectes cognitius del tractament del càncer de mama | Canal Reus TV\nContrarestar els efectes cognitius del tractament del càncer de mama\n11:28 - 22 octubre 2021\nLa Fundació Rosa Maria Vivar continua ampliant els seus serveis relacionats amb la salut cognitiva. Ara, posa en marxa un taller per combatre els efectes adversos que provoca el tractament de quimioteràpia en algunes dones que han patit càncer de mama.\nLa Fundació Rosa Maria Vivar continua amb la seva feina de divulgació amb la salut cognitiva. Un cop el Centre Terapèutic de l'Alzheimer ja es troba en ple rendiment, la fundació busca seguir ampliant els seus serveis alhora que dona a conèixer altres problemes relacionats amb la memòria i el treball d'aquesta. Ara, ha decidit posar en marxa un taller cognitiu per combatre els efectes adversos que provoca la quimioteràpia en algunes dones que han superat un càncer de mama. Uns efectes coneguts sota el concepte del 'quimiocervell'.\nEl taller es durà a terme de forma virtual per facilitar la participació de dones d'arreu del territori. Un total de 16 sessions en què es treballaran les funcions cognitives per saber quina funció fa cadascuna d'elles, facilitant exercicis i rutines a les participants per millorar situacions d'oblit, de manca de concentració o d'organització i minimitzar l'efecte d'aquestes en les seves rutines socials i laborals.\nAquesta formació compta encara amb places disponibles i començarà el dia 25 d'octubre amb la primera de les sessions dirigides per una neuropsicòloga experta. Les inscripcions es poden dur a terme a través de la pàgina web de la fundació.\nFundació Rosa María Vivar centre Terapèutic Alzheimer Reus salut cognitiva càncer de mama


Moodle en Català: Wiki Arena\n◄ Moodle a Xtec\nper Joan Queralt - divendres, 17 març 2006, 19:59\nJa deveu saber que cap el 22 de març sortirà la versió beta de Moodle 1.6 amb importants novetats.\nUna d'elles, de la que ja hem parlat aquí, és la substitució del vell i encarcarat wiki "de sèrie" pel nou, potent i flexible dfwiki de'n Marc Alier &friends, que si tot va bé, passarà a dir-se, i a ser, EL WIKI de Moodle.\nDoncs bé, per a què això sigui realitat cal passar una darrera prova de foc: cal fer-lo petar (o no, esperem). És a dir, cal sotmetre'l a condicions extremes, a les nostres condicions de treball.\nL'Eloy Lafuente ho explica molt bé en el seu post a Nuevos módulos y funcionalidades del curs germà Moodle en español. En poques paraules: es tracta d'anar-hi, obrir un wiki i enganxar-hi coses de wikis vells, crear material nou, etc. Ras i curt: donar-li canya.\nEn acabat es farà balanç, es veurà com ha anat i com que superarà la prova (esperem i desitgem) el nostre guru Martin Dougiamas el beneïrà com a wiki.\nVinga, que ja esteu trigant a anar-hi, el termini s'acaba dilluns 20/març.\nRe: Wiki Arena\nper Ludo (Marc Alier) - divendres, 17 març 2006, 23:09\nGracies Joan i a tots els que ens hi dongeu un cop de ma.\nEn resposta a Ludo (Marc Alier)\nper Joan Queralt - dissabte, 18 març 2006, 19:56\nEi, Marc, que surts als papers i no havies dit res!\nCompanys i companyes, no us perdeu l'entrevista que els de La farga li fan al Marc amb foto i tot!\nper Ludo (Marc Alier) - dilluns, 20 març 2006, 16:17\nes que soc vergonyos


Torna la programació cultural a L’Escorxador i als barris i pedanies d'Elx - LOBLANC\nElx Cultura ofereix aquesta setmana el concert de José Moreno i l’espectacle de dansa Nexes en L’Escorxador, la projecció dels estels no moren a Liverpool en l’Odèon, una obra infantil i dos concerts de cobla donin els barris i pedanies i exposicions.\nAquesta setmana, Elx Cultura reprèn l’activitat de L’Escoxador amb dos esdeveniments en el Espai Escènic. El dissabte 15 de setembre, a les 21.30 hores, José Moreno diu adéu, de moment, als escenaris amb un concert en el qual li acompanyaran la seva banda i algunxs amigxs sorpresa. Les entrades anticipades es poden adquirir per 7 euros en Instanticket i en la taquilla del Gran Teatre, a més, també es podran comprar una hora abans del concert a la mateixa sala. D’aquesta mateixa forma, a un preu de 10 euros,es poden adquirir les entrades per a l’espectacle de dansa Nexes, de la Jove Companyia d’Alacant, per al diumenge 16 de setembre a les 20 h. Una obra que uneix tres peces independents de dansa contemporània interpretades per joves talents.\nAls cinemes Odèon continua la filmoteca aquesta setmana, des del dimecres fins a diumenge, en l’horari habitual del cinema (17.30, 20 i 22.30 h) amb la projecció dels estels de cinema no moren a Liverpool . La pel·lícula narra com, en 1981, Peter Turner rep una trucada: el seu ex amant, l’actriu Gloria Grahame, ha sofert un col·lapse en un hotel de Lancaster. Ell decideix anar a buscar-la per portar-la-hi a la seva casa familiar, a Liverpool. Mentre cuida d’ella, reviurà tot el que els va unir durant anys, i també el que els va separar. Peter es va enamorar d’ella a primera vista; era la seva nova veïna, una diva de Hollywood, alegre, divertida i plena d’energia. Ell era un jove actor que començava a collir èxits. Ni la diferència d’edat, ni la fama, van impedir el flechazo que va donar lloc a una de les històries d’amor més apassionades i comentades de l’època. La pel·lícula tindrà una passada especial per acudir amb els bebès, el dijous a les 17.30 h, i dues passades en versió original subtitulada al castellà, el dijous a les 20 i 22.30 h.\nLa programació de barris i pedanies aquesta setmana inclou dos concerts de cobla i una obra per al públic infantil el dissabte15 de setembre, tots d’entrada gratuïta. En primer lloc, a les 18.00 h, al costat del Cor de Jesús, el públic familiar podrà gaudir del cuentacuentos musical Chispita i Agustín descobreixen emocions, en el qual, amb ajuda del públic, aconseguirem que el monstre Pelut aprengui a identificar les seves emocions perquè entengui què és el que li passa i deixi d’espantar a tots els que se li acosten. També ajudarem als amics de Deixant a superar la seva por a la foscor imaginant fantàstics viatges abans d’anar-se a dormir. A més, coneixerem a Juan, un nen acostumat a aconseguir tot el que vulgues perquè tots li donen el que demana per evitar que es posi a plorar i a cridar. D’altra banda, quant als concerts de cobla, a les 20.00 h, en Algorós, cantarà Yolanda García, i a les 21.30 h, en el Pla de Sant Josep, cantarà Ángela Moreno.\nQuant a les exposicions d’entrada gratuïta, aquesta setmana és l’última en la qual es pot visitar la mostra “Pola íntima”, a la sala d’exposicions temporals del MACE, de dimarts a dissabte de 10.00 a 14.00 hores i de 15.00 a 18.00 i de 10.00 a 14.00 hores els diumenges i festius.\nPreviousLa novena edición de Circarte presenta a cincuenta artistas y una veintena de compañías\nNextTalleres de Teatro, de Cajón Flamenco y hasta de Rap. La Programación del Racó Jove de Santa Pola vuelve en Otoño llena de Actividades\nLa Seu Universitària de Villena presenta el seu programa formatiu i cultural per als mesos de febrer a abril